# PRAVIDLÁ OCHRANY OSOBNÝCH ÚDAJOV

spísané v súlade s článkom 13 a 14 Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej aj ako „nariadenie**“**) a v súlade s §5 písm. o) zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej aj ako „Zákon OOU“)

**Prevádzkovateľ : Nadácia Kia Motors Slovakia**

Sídlo: Sv. Jána Nepomuckého 1282/1, 01301 Teplička nad Váhom, Slovenská republika

IČO: 42 349 826

Zápis: Register nadácií Ministerstva vnútra SR, sekcia verejnej správy, reg. č. 203/Na-2002/1070

Zastúpený: Dušan Dvořák, správca

##### **Kontaktná osoba :** **Lucia Hurajová a Michaela Shahbazi**

kontakt: e-mail: info@nadaciakia.sk tel.: +421 911 146 001, +421904 970 100

WEB: <http://www.nadaciakia.sk/>

(ďalej len ako „ „***MY***“ alebo „***Nadácia KMS***“), ako správca osobných údajov, si vás týmto, ako tzv. dotknuté osoby, dovoľuje informovať o spôsobe a rozsahu spracúvania Vašich osobných údajov, vrátane rozsahu Vašich práv súvisiacich so spracúvaním Vašich osobných údajov.

Nadácia KMS bola Ministerstvom vnútra SR zapísaná dňa 06.12.2013 do registra nadácii pod č. 203/Na-2002/1070.

Vážime si Vaše súkromie a ochrana Vašich osobných údajov je jednou z najdôležitejších priorít Nadácie KMS. Tieto Pravidlá ochrany osobných údajov (ďalej len „Pravidlá OOU“) obsahujú informácie o tom, ktoré Vaše osobné údaje pri vykonávaní našej činnosti zhromažďujeme, ako ich používame a akým spôsobom ich chránime. K ochrane Vašich osobných údajov pristupujeme s rešpektom a zodpovedne. Odporúčame Vám, aby ste si dôkladne prečítali tieto Pravidlá OOU a oboznámili sa tak so všetkými svojimi právami.

VYMEDZENIE ZákladnÝCH pojmOV:

1. **Prevádzkovateľom** je fyzická alebo právnická osoba, ktorá je zodpovedná za ochranu a spracúvanie osobných údajov či už v papierovej alebo elektronickej podobe. My sme v súlade s článkom 4 bodom 7. nariadenia a v súlade s §5 písm. o) Zákona OOU prevádzkovateľom Vašich osobných údajov.

2. **Pravidlá ochrany osobných údajov** upravujú právne vzťahy

* Nadácie KMS a dotknutých osôb pri uzatváraní darovacích alebo grantových zmlúv,
* Nadácie KMS a dotknutých osôb, ktoré poskytujú finančné príspevky a ktoré využívajú granty Nadácie KMS v rámci činností, ktoré organizuje Nadácia KMS podporou športových aktivít, rozvojom vzdelávania, mobility v regióne a podporou dobrovoľníctva dotknuté osoby, ktoré kontaktovali Nadáciu KMS prostredníctvom kontaktného formulára na webovej stránke <http://www.nadaciakia.sk/>
* Nadácie KMS a jej sprostredkovateľov

3. Na účely definície v rámci týchto Pravidiel OOU dotknutými osobami (ďalej aj ako „***dotknuté osoby*“** alebo *„****Vy***“) sú**:**

* fyzické osoby, s ktorými máme v rámci vykonávania našej činnosti uzavretú darovaciu alebo grantovú zmluvu
* fyzické osoby v postavení sprostredkovateľov Nadácie KMS
* zástupcovia dotknutých osôb vyššie uvedených, fyzické osoby zastupujúce právnické osoby, fyzické osoby tvoriace štatutárny orgán právnickej osoby;
* akékoľvek fyzické osoby, ktoré navštívia webové stránky Nadácie KMS
* fyzické osoby, ktoré sa zúčastňujú projektov Nadácie KMS, otvorených grantových programov , dobrovoľníckej činnosti
* fyzické osoby, ktoré sa prihlásili na odber noviniek

VYHLÁSENIA: Všetky údaje, ktoré nám poskytnete, budú uložené v elektronickej forme na našom zabezpečenom serveri alebo v listinnej forme v uzamykateľnom boxe v sídle Nadácie KMS, vyvinieme maximálne úsilie na ochranu vašich osobných údajov.

Nadácia KMS prijala ako prevádzkovateľ informačného systému všetky primerané personálne, organizačné a technické opatrenia za účelom maximálnej ochrany Vašich osobných údajov s cieľom v čo najväčšej miere znížiť riziko ich zneužitia a úniku. V zmysle našej povinnosti vyplývajúcej z článku 34 nariadenia Vám ako dotknutým osobám oznamujeme, že ak nastane situácia, že ako prevádzkovateľ porušíme ochranu Vašich osobných údajov spôsobom, ktorým pravdepodobne povedie k vysokému riziku pre práva a slobody fyzických osôb, bez zbytočného odkladu Vám túto skutočnosť oznámime.

UPOZORNENIE: z dôvodu dodržiavania zásady minimalizácie sú všetky Vami poskytnuté osobné údaje nevyhnutnou zákonnou alebo zmluvnou požiadavkou pre naplnenie účelu ich spracúvania. Neposkytnutie povinných údajov nevyhnutných na uzatvorenie zmluvy môže mať za následok neuzavretie zmluvného vzťahu.

* Pokiaľ je žiadateľ dotknutou osobou, tak jeho osobné údaje získavame v minimálnom potrebnom a tiež možnom rozsahu potrebnom na realizáciu účelu spracúvania v rámci činnosti Nadácie KMS;
* Ak je žiadateľom organizácia, tak je nevyhnutné, aby disponovala oprávnením poskytnúť osobné údaje fyzických osôb, ktoré sú predmetom žiadosti ako aj súhlasom pre Nadáciu KMS.

**Článok 1. Aké osobné údaje o vás Prevádzkovateľ spracúva?**

1. Nadácia KMS spracúva v súlade s Nariadením a s relevantnými vnútroštátnymi právnymi predpismi Slovenskej republiky v oblasti ochrany osobných údajov, najmä zákonom OOU osobné údaje kategórie:

* *Základné identifikačné a kontaktné údaje dotknutých osôb, najmä Titul, Meno, priezvisko, adresa trvalého bydliska, doručovacia adresa, e-mailová adresa, telefónne číslo, dátum narodenia, rodné číslo, údaje uvedené na občianskom preukaze, podpis, číslo bankového účtu*
* *Základné identifikačné a kontaktné údaje dotknutých osôb zastupujúcich spoločnosti a organizácie, najmä titul, meno, priezvisko, adresa trvalého bydliska (uvedená v obchodnom alebo obdobnom registri), e-mailová adresa, telefonický kontakt štatutárnych orgánov a iných fyzických osôb konajúcich v mene spoločností a neziskových organizácií, dodávateľov a spolupracovníkov Nadácie KMS*
* *Sociodemografické údaje – štatistické údaje o veku, pohlaví*
* *Informácie o využití projektov – do akých projektov ste boli v minulosti zapojený, informácie o využívaní poskytnutých daroch, projektoch, verejných zbierkach*

Nadácia KMS ďalej spracúva údaje, ktoré o vás získa pri návšteve webovej stránky Nadácie KMS:

* *IP adresa, Údaje o prehliadači a zariadení, Geografické údaje prípadne iný online identifikátor, cookies*

2. Nadácia KMS získava osobné údaje nasledovnými spôsobmi:

* priamo od príjemcov grantu pri uzatváraní zmluvy o poskytnutí finančného príspevku;
* z verejne dostupných zdrojov, ako sú napríklad verejné registre a evidencie;
* od osôb, ktoré dobrovoľne poskytli Nadácii KMS svoje osobné údaje a udelili jej súhlas na ich spracúvanie.

3. Nadácia KMS spracúva tieto osobné údaje iba v súlade s nižšie uvedenými účelmi, a v rozsahu a po dobu nevyhnutnú na naplnenie týchto stanovených účelov, inak len po dobu povinnej archivácie v súlade s osobitným predpisom.

**Článok 2. Na aké účely a na základe akých právnych titulov Prevádzkovateľ vaše osobné údaje spracúva?**

V tejto časti Vás chceme informovať o tom, na aké účely, akým spôsob a prečo používame vaše osobné údaje, a tiež aký je právny základ spracúvania Vašich osobných údajov

* **Spracovanie osobných údajov v súvislosti s uzatvorením darovacích zmlúv a Zmluvy o poskytnutí grantu pri prijímaní darov a poskytovaní grantov, spracovanie osobných údajov v súvislosti s uzatvorením zmluvy o spolupráci s dodávateľmi**
	+ Spracúvanie osobných údajov je primárne založené na Vašom právnom vzťahu ako dotknutej osoby k Nadácii KMS, t. j. spracúvanie osobných údajov je nevyhnutné na plnenie zmluvy, ktorej zmluvnou stranou ste vy ako dotknutá osoba, alebo aby sa na základe Vašej žiadosti vykonali opatrenia pred uzatvorením zmluvy (čl. 6 ods. 1 písm. b) Nariadenia resp. §13 ods. 1 písm. b) Zákona OOU), a to aj bez potreby Vášho súhlasu. Spracovanie osobných údajov je teda nevyhnutné na účely uzatvorenia zmluvy a jej následnej realizácie.
	+ V príprave tvorby Zmluvy o poskytnutí grantu Nadácia KMS zhromažďuje a spracúva vaše osobné údaje v rozsahu – *Titul, Meno, priezvisko, funkcia, kontaktné údaje (telefón, e-mail) kontaktnej osoby, ktorá bude projekt realizovať, meno a priezvisko, kontaktné údaje (telefón a e-mail) štatutárneho orgánu, meno, priezvisko, titul, pracovné pozícia, kontaktné údaje zamestnanca organizácie prijímateľa grantu.* V príprave tvorby Zmluvy o spolupráci Nadácia KMS zhromažďuje a spracúva vaše osobné údaje v rozsahu – *Titul, Meno, priezvisko, funkcia, kontaktné údaje (telefón, e-mail) kontaktnej osoby, ktorá bude projekt realizovať, meno a priezvisko, kontaktné údaje (telefón a e-mail) štatutárneho orgánu, meno, priezvisko, titul, pracovné pozícia, kontaktné údaje zamestnanca organizácie a iné osobné údaje osôb spriaznených s dodávateľmi /organizátormi podujatí.* Poskytnutie týchto osobných údajov je dobrovoľné a slúži na kontaktovanie vašej osoby za účelom riadneho plnenia zmluvy.
	+ Nadácia KMS môže spracúvať osobné údaje vrátane ich poskytovania štátnym orgánom a iným osobám, ak jej takáto povinnosť vyplýva zo zákona. Nadácia KMS môže z dôvodu zákonnej povinnosti napríklad poskytovať osobné údaje Ministerstvu vnútra Slovenskej republiky, orgánom činným v trestnom konaní alebo iným orgánom či osobám.
	Nadácia KMS uchováva osobné údaje na účely plnenia právnej povinnosti najviac po dobu nevyhnutnú na plnenie príslušnej právnej povinnosti stanovenej všeobecne záväznými právnymi predpismi.
* **Spracúvanie osobných údajov v súvislosti s vyplnením kontaktného formulára zverejneného na našej webovej stránke**
	+ Pokiaľ použijete kontaktný formulár na našom webe, spracúvame Vaše osobné údaje, a to za účelom spätnej reakcie Nadácie KMS. Spracovanie osobných údajov je teda možné len na základe Vášho **súhlasu** (čl. 6 ods. 1 písm. a) Nariadenia resp. §13 ods. 1 písm. a) Zákona OOU).
	+ V prípade realizácie spätného kontaktu Vašej osoby Nadácia KMS zhromažďuje a spracúva osobné údaje dotknutej osoby v rozsahu –*titul, meno a priezvisko, e-mailová adresa, telefónne číslo, číslo bankového účtu a prípadne osobné údaje uvedené v texte správy, IP adresa, Údaje o prehliadači a zariadení, Geografické údaje prípadne iný online identifikátor, cookies.* Poskytnutie týchto osobných údajov je dobrovoľné.
* **Spracúvanie osobných údajov v súvislosti s vyplnením registrácie zverejnenej na našej webovej stránke**
	+ Pokiaľ použijete registráciu na našej webovej stránke za účelom podania žiadosti o poskytnutie grantu, spracúvame Vaše osobné údaje, a to za účelom spätnej reakcie Nadácie KMS a realizácie opatrení pred uzatvorením zmluvy o poskytnutie grantu. Spracovanie osobných údajov je teda nevyhnutné na plnenie zmluvy, ktorej zmluvnou stranou ste vy ako dotknutá osoba, alebo aby sa na základe Vašej žiadosti vykonali opatrenia pred uzatvorením zmluvy (čl. 6 ods. 1 písm. b) Nariadenia resp. §13 ods. 1 písm. b) Zákona OOU), a to aj bez potreby Vášho súhlasu.
	+ V prípade realizácie spätného kontaktu Vašej osoby Nadácia KMS a realizácie opatrení pred uzatvorením zmluvy Nadácia KMS zhromažďuje a spracúva osobné údaje dotknutej osoby v rozsahu –*titul, meno a priezvisko, e-mailová adresa, prihlasovacie meno, druh grantového programu, heslo, číslo bankového účtu, IP adresa, Údaje o prehliadači a zariadení, Geografické údaje prípadne iný online identifikátor, cookies.* Poskytnutie týchto osobných údajov je dobrovoľné, avšak nevyhnutné na uzatvorenie zmluvy.
* **Spracúvanie osobných údajov na zasielanie newsletterov (obchodné oznámenie)**

**A)** Zasielanie newsletterov BEZ predchádzajúcej uzatvorenej zmluvy alebo registrácie žiadosti o poskytnutie grantu

* + Vaše osobné údaje využívame aj na to, aby sme Vás mohli informovať o novinkách prostredníctvom newslettra Nadácie KMS zasielaného e-mailom resp. inou formou.
	+ V prípade, že zaregistrujete vašu e-mailovú adresu k odberu newsletterov bez predchádzajúcej uzatvorenej zmluvy, resp. registrácie žiadosti o grant, Nadácia KMS bude spracúvať Vaše osobné údaje v rozsahu – *e-mailová adresa, meno a priezvisko, titul, podpis*, a to na základe Vami udeleného **súhlasu** so spracúvaním osobných údajov (čl. 6 ods. 1 písm. a) Nariadenia resp. §13 ods. 1 písm. a) Zákona OOU) za účelom zasielania obchodných oznámení prostredníctvom elektronických prostriedkov. Vaše osobné údaje Nadácia KMS začne spracúvať až po tom, ako zaregistrujete vašu e-mailovú adresu k odberu newsletterov.

**B)** Zasielanie newsletterov PO uzatvorenej zmluvy alebo registrácie žiadosti o poskytnutie grantu

* + Vaše osobné údaje využívame na to, aby sme s Vami boli v kontakte. Pokiaľ ste sa registrovali, alebo uzatvorili zmluvu s Nadáciou KMS, môžeme Vás obchodným oznámením kontaktovať elektronicky.
	+ Nadácia KMS môže spracúvať vaše osobné údaje v rozsahu –*e-mailová adresa* za vyššie uvedeným účelom na základe právneho titulu oprávneného záujmu (čl. 6 ods. 1 písm. f) Nariadenia resp. §13 ods. 1 písm. f) Zákona OOU). V prípade ak nebudete mať záujem odoberať obchodné ponuky Nadácie KMS, môžete sa z odberu jednoducho odhlásiť kliknutím na kolónku „Zrušenie odberu“, ktorá je súčasťou každého e-mailového newslettera.
* **Spracúvanie osobných údajov v súvislosti s výkonom práv dotknutých osôb**
	+ Vaše osobné údaje využívame na výkon Vašich práv, ktoré Vám vyplývajú zo Zákona OOU. V prípade ak si uplatníte niektoré z Vašich práv špecifikovaných v tomto dokumente, my máme právo na presnú identifikáciu Vašej osoby.
	+ Právnym titulom k spracúvaniu Vašich osobných údajov je plnenie zákonných povinností Prevádzkovateľa (čl. 6 ods. 1 písm. c) Nariadenia resp. §13 ods. 1 písm. c) Zákona OOU) – teda v zmysle Zákona OOU. V súvislosti s výkonom a realizáciou Vašich práv spracúva Prevádzkovateľ Vaše osobné údaje ďalej tiež na účely svojich oprávnených záujmov pre prípad možného vzniku sporu (čl. 6 ods. 1 písm. f) Nariadenia resp. §13 ods. 1 písm. f) Zákona OOU), a to aj bez potreby Vášho súhlasu.
	+ Pri výkone Vašich práv Prevádzkovateľ zhromažďuje a spracúva vaše osobné údaje v rozsahu – *titul, meno, priezvisko, dátum narodenia, adresa trvalého bydliska, doručovacia adresa, e-mailová adresa, telefonický kontakt, prípadne osobné údaje dokladu totožnosti.*
* **Spracúvanie osobných údajov v súvislosti s realizáciou vlastných projektov v oblasti vzdelávania (najmä organizácia detských kempov, anglická univerzita, lyžiarska škola), v oblasti športu (Bike park), v oblasti mobility (Bike sharing), v oblasti dobrovoľníctva ( darovanie krvi a pod.)**
	+ Vaše osobné údaje využívame na realizáciu vyššie uvedených projektov. Pri našej aktivite podpisujeme Zmluvy o spolupráci s dodávateľmi, spolupracujeme s dobrovoľníkmi, spracúvame osobné údaje žiakov a maloletých detí. V prípade organizácie projektov sa vyhotovujú a zverejňujú aj fotografie dotknutých osôb.
	+ Právnym titulom k spracúvaniu Vašich osobných údajov je plnenie úloh vo verejnom záujme (čl. 6 ods. 1 písm. e) Nariadenia resp. §13 ods. 1 písm. e) Zákona OOU), plnenie zmluvy, ktorej zmluvnou stranou ste vy ako dotknutá osoba, alebo aby sa na základe Vašej žiadosti vykonali opatrenia pred uzatvorením zmluvy (čl. 6 ods. 1 písm. b) Nariadenia resp. §13 ods. 1 písm. b) Zákona OOU), a to aj bez potreby Vášho súhlasu. V prípade vyhotovenia a zverejnenia fotografií organizovaných podujatí, sa osobné údaje dotknutých osôb spracúvajú na základe ich výslovného **súhlasu** (ak ide o detail tváre, zverejnenie mena, priezviska a funkcie dotknutej osoby) (čl. 6 ods. 1 písm. a) Nariadenia resp. §13 ods. 1 písm. a) Zákona OOU) alebo na právnom základe oprávnených záujmov Nadácie KMS (fotografie priebehu akcie) - (čl. 6 ods. 1 písm. f) Nariadenia resp. §13 ods. 1 písm. f) Zákona OOU), a to aj bez potreby Vášho súhlasu. V prípade, ak spracúvame Vaše osobné údaje týkajúce sa zdravia (odber krvi), Nadácia KMS takého údaje spracúva na právnom základe §16 ods. 2 písm. d) Zákona OOU.
	+ Nadácia KMS zhromažďuje a spracúva vaše osobné údaje v rozsahu – *titul, meno, priezvisko, dátum narodenia, adresa trvalého bydliska, e-mailová adresa, telefonický kontakt, prípadne osobné údaje dokladu totožnosti a fotografia, údaje týkajúce sa zdravia pri odbere krvi.*
* **Spracúvanie osobných údajov v súvislosti s oprávnenými záujmami Nadácie KMS**
	+ Vaše osobné údaje využívame na účel vnútorných oprávnených záujmov Nadácie KMS, pričom osobné údaje spracúvame na právnom základe podľa čl. 6 ods. 1 písm. f) Nariadenia resp. §13 ods. 1 písm. f) Zákona OOU avšak s výnimkou prípadov, keď nad takýmito záujmami prevažujú záujmy alebo základné práva a slobody dotknutej osoby, ktoré si vyžadujú ochranu osobných údajov, najmä ak je dotknutou osobou dieťa.
	+ Takýmito oprávnenými záujmami sú najmä:

- ochrana práv, ktoré Nadácii KMS vyplývajú zo všeobecne záväzných právnych predpisov a zmlúv vo vzťahu k zmluvným partnerom a iným osobám; na tento účel Nadácia KMS uchováva osobné údaje najviac po dobu nevyhnutnú na ochranu takýchto práv a oprávnených záujmov;

- vymáhanie pohľadávok a iných nárokov Nadácie KMS; na tento účel Nadácia KMS uchováva osobné údaje najviac po dobu trvania príslušných premlčacích lehôt;

- zamedzenie podvodného konania, ak sa Nadácia KMS odôvodnene domnieva, že hrozí riziko takéhoto konania; na tento účel Nadácia KMS uchováva osobné údaje najviac po dobu stanovenú všeobecne záväznými právnymi predpismi;

- marketingové a propagačné aktivity Nadácie KMS, ktorými sa rozumie najmä informovanie o vybraných novinkách a grantových programoch; súčasťou komunikácie môžu byť prieskumy slúžiace na zlepšovanie činnosti Nadácie KMS; a na tento účel Nadácia KMS uchováva osobné údaje najviac po dobu trvania oprávneného záujmu Nadácie KMS, najmä počas trvania zmluvného vzťahu medzi Nadáciou KMS a dotknutou osobou a počas primeranej doby po jeho skončení,

- vedenie databázy darcov, užívateľov grantov, finančnej databázy. Právnym základom pre spracúvanie osobných údajov pre účely evidencie dotknutých osôb a s tým súvisiacej komunikácie s nimi sa Nadácia KMS opiera o oprávnený záujem nakoľko funguje ako nezisková organizácia, ktorá napĺňa svoje ciele verejnou prezentáciou svojej činnosti výlučne z prostriedkov, ktoré jej poskytli darcovia a darcovské organizácie. Ak ste náš darca alebo ste sa zúčastnili nášho projektu Nadácia KMS pokladá za jej oprávnený záujem Vás informovať o tom, čo robí a to prostredníctvom webovej stránky, výročných správ, propagačných materiálov alebo e-mailov. Rovnako Nadácia KMS považuje za svoj oprávnený záujem informovať podporovateľov a širšiu verejnosť o jej poslaní,

- kontrola použitia finančného príspevku.

**Súhlas so spracúvaním osobných údajov**

V prípade, ak sa prihlásite na odber newslettra, prípadne vyplníte a odošlete nám žiadosť prostredníctvom kontaktného formulára zverejneného na našej webovej stránke, alebo v prípade zverejnenia Vašej fotografie, spracúvame Vaše osobné údaje výlučne na základe Vášho výslovného súhlasu s takým spracúvaním.

Predtým ako sa prihlásite na odber newslettrasa, pred odoslaním kontaktného formulára a pred vyhotovením a zverejnením Vašej fotografie sa Vás opýtame, či súhlasíte so spracúvaním Vašich osobných údajov na daný účel. Svoje rozhodnutie na poskytnutie súhlasu máte právo kedykoľvek zmeniť a súhlas so spracúvaním osobných údajov odvolať, a to online prostredníctvom webstránky Nadácie KMS, alebo kliknutím na odkaz „Zrušenie odberu“, ktorý nájdete v každom e-maile s newslettrom, prípadne na základe Vašej žiadosti po vyplnení formulára na odvolanie súhlasu, ktorý Vám Nadácia KMS poskytne. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

**Článok 3. Počas akej doby vaše osobné údaje Prevádzkovateľ spracúva?**

* Vaše osobné údaje Nadácia KMS spracúva v prípade uzatvorenia zmluvy po dobu realizácie zmluvného vzťahu, ďalej po dobu nevyhnutne potrebnú na zabezpečenie vzájomných práv a povinností vyplývajúcich zo zmluvy a splnenie zákonných povinností Nadácie KMS. Vystavené daňové doklady sú v súlade s § 70 zákona č. 222/2004 Z.z., o dani z pridanej hodnoty, v znení neskorších predpisov, archivované po dobu 10 rokov od ich vystavenia.
* V prípade, že Nadácia KMS spracúva osobné údaje na základe vášho súhlasu so spracúvaním osobných údajov osobné údaje budú spracúvané do doby, kým bude trvať účel spracúvania takýchto údajov, inak do doby, kým súhlas neodvoláte. Pokiaľ svoj súhlas odvoláte, nie je tým dotknuté spracúvanie vašich osobných údajov vykonávané zo strany Nadácie KMS na iné účely na základe iných právnych titulov, v súlade s touto Informáciou o spracúvaní osobných údajov.
* Doba uchovávania osobných údajov vyplýva najmä zo zákona [395/2002 Z. z.](http://www.zakonypreludi.sk/zz/2002-395) - Zákon o archívoch a registratúrach, zákona č. 40/1964 Zb. Občiansky zákonník v znení neskorších predpisov, ako aj zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.

V prípade údajov, ktoré sú súčasťou platobných operácií, môže byť doba uchovávania predĺžená po dobu nevyhnutnú na splnenie archivačných povinností vyplývajúcich z osobitných predpisov (napr. príslušné právne predpisy upravujúce povinnosti pri vedení účtovníctva a pod.)

Ak dôjde k ukončeniu zmluvy resp. k odvolaniu Vášho súhlasu so spracúvaním osobných údajov, pristupujeme k likvidácii vašich osobných údajov, pokiaľ nie je možné spracúvať vaše osobné údaje na inom právnom základe. V prípade, ak budú Nadácii KMS doručené nevyžiadané osobné údaje alebo zdravotné záznamy, Nadácia KMS pristupuje k ich okamžitej likvidácii.

Pri nakladaní s osobnými údajmi aplikujeme princíp minimalizácie, čo znamená, že len čo uplynie doba, počas ktorej sme povinní uchovávať osobné údaje, tak Vaše osobné údaje anonymizujeme z našich databáz a informačných systémov. V rámci našej spoločnosti máme nastavené prísne vnútorné pravidlá uchovávania osobných údajov, ktoré zaisťujú, že informácie nedržíme dlhšie, než sme oprávnení alebo povinní.

**Článok 4. Kto všetko bude mať k vašim osobným údajom prístup?**

1. Osobné údaje môžu byť z dôvodu naplnenia vyššie popísaných účelov okrem Nadácie KMS a jej zamestnancov spracúvané tiež inými subjektmi. Externých partnerov, ktorí ako spracovatelia môžu spracúvať vaše osobné údaje, si Prevádzkovateľ starostlivo vyberá a zveruje osobné údaje iba tým subjektom, ktorí poskytujú dostatočné záruky zabezpečenia vhodných technických a organizačných bezpečnostných opatrení, aby nemohlo dôjsť najmä k náhodnému alebo protiprávnemu zničeniu, strate, pozmeňovaniu, neoprávnenému sprístupneniu odovzdaných, uložených alebo inak spracovávaných osobných údajov, alebo neoprávnenému prístupu k nim.

Subjekty, ktoré môžu mať prístup k vašim osobným údajom, sú, či v budúcnosti môžu byť:

* osoby, ktoré pre Nadáciu KMS zaisťujú technickú prevádzku určitej služby, či prevádzkovatelia technológií, ktoré Prevádzkovateľ na tieto služby využíva (typicky programátorské či iné podporné technické služby, serverové služby, rozosielanie e-mailov, služby súvisiace s meraním návštevnosti našich stránok a prispôsobovanie ich obsahu preferenciám používateľov) alebo správcovia technických zariadení, správca webovej stránky, našej e-mailovej domény,
* osoby, ktoré poskytujú služby vedenia účtovníctva;
* partnerské neziskové organizácie, dodávatelia Nadácie KMS
* mobilný operátor, banka,
* google pri využívaní cloudových služieb,
* dodávatelia účtovného programu, centrum pre filantropiu, dodávatelia softvéru pre poskytovanie grantov
* správcovia priestorov Nadácie KMS

2. Nadácia je ďalej povinná niektoré vaše osobné údaje odovzdávať na základe všeobecne záväzných platných právnych predpisov nižšie uvedeným **príjemcom** v prípadoch, keď nám taká povinnosť vyplýva zo zákona, alebo je to potrebné na určenie, uplatnenie alebo obhajobu práv a oprávnených záujmov našej spoločnosti, alebo tretích osôb.

Príjemcovia osobných údajov

* súdy SR (právnym základom je zákon č. 160/2015 Z. z. Civilný sporový poriadok v znení neskorších predpisov, zákon č. 301/2005 Z. z. Trestný poriadok v znení neskorších predpisov),
* orgány činné v trestnom konaní (právnym základom je zákon č. 301/2005 Z. z. Trestný poriadok v znení neskorších predpisov),
* daňové orgány (právnym základom je zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, zákon č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov),
* služba kriminálnej polície, služba hraničnej polície,služba cudzineckej polície, služba finančnej políciePolicajného zboru(právnym základom je zákon č. 171/1993 Z. z. o Policajnom zbore v znení neskorších predpisov),
* súdni exekútori (právnym základom je zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov),
* advokáti (právnym základom je zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov)
* sociálna poisťovňa, zdravotná poisťovňa, daňový úrad (zákon č. 595/2003 Z. z. o dani z príjmov a pod.)
* Úrad na ochranu osobných údajov a iné štátne orgány, Inšpektorát práce, Slovenská obchodná inšpekcia (Zákon č. 18/2018 Z. z. o ochrane osobných údajov)
* Ministerstvo vnútra Slovenskej republiky
* audítor (zákon o audítoroch a zákon o audite)

3. Na účely uvedené v týchto Pravidlách OOU môžeme poveriť spracúvaním Vašich osobných údajov sprostredkovateľov, ktorí sú oprávnení spracúvať osobné údaje v našom mene a sú povinní riadiť sa našimi pokynmi. V súlade s nariadením nie je na takéto poverenie potrebný Váš osobitný súhlas. **Sprostredkovateľom** je každá osoba, ktorá má s nami uzatvorenú osobitnú zmluvu o spracúvaní osobných údajov. Našimi sprostredkovateľmi sú :

* Kia Motors Slovakia s.r.o., sídlo: Sv. Jána Nepomuckého 1282/1 , Teplička nad Váhom 013 01, IČO: 35 876 832
* Hyundai AutoEver Europe GmbH, organizačná zložka, Sídlo: Veľká Okružná 43 , Žilina 010 01, IČO: 44 851 979
* VIJAN, s. r. o., Sídlo: Závodská cesta 38 , Žilina 010 01, IČO: 43 872 841
* ELLMAN, s.r.o., Sídlo: Muškátová 732/23 , Lozorno 900 55, IČO: 35 949 309
* Centrum pre filantropiu n.o., Nezisk. org. poskyt. všeob. prosp. služby, Sídlo: Baštová 101372/5 81103 Bratislava - mestská časť Staré Mesto, IČO: 31821871
* KROS a.s., Sídlo: A. Rudnaya 21, Žilina 010 01, IČO: 31 635 903
* Blueweb s.r.o., Sídlo: Štefánikova 13 , Žilina 010 01, IČO: 46 219 765
* JURA audit, s.r.o., Sídlo: Panónska cesta 34 , Bratislava 851 04, IČO: 36 237 213
* Sodexo s. r. o., Sídlo: Tomášikova 64 , Bratislava 831 04, IČO: 35 728 434
* Edenred Slovakia, s. r. o., Sídlo: Karadžičova 8, P.O.BOX 21 , Bratislava 215 820 15, IČO: 31 328 695
* Slovak Telekom, a.s., sídlo: Bajkalská 28 , Bratislava 817 62, IČO: 35 763 469
* Všeobecná úverová banka, a.s.; skrátený názov: VÚB, a.s., sídlo: Mlynské nivy 1 , Bratislava 829 90, IČO: 31 320 155

4. Niektorí poskytovatelia služieb, s ktorými spolupracujeme, prevádzkujú online mediálne kanály (webstránky, stránky sociálnych sietí), pričom v našom mene poskytujú prostredníctvom týchto online mediálnych kanálov relevantné online propagácie.

**Článok 5. Aké máte práva vo vzťahu k spracúvaní osobných údajov zo strany Prevádzkovateľa?**

Riadne spracúvanie Vašich osobných údajov je pre nás dôležité a ich ochrana je úplnou samozrejmosťou. Pri spracúvaní osobných údajov môžete uplatniť tieto práva:

**Informácie o spracúvaní Vašich osobných údajov**

Obsahom informácií, ktoré sú uvedené najmä v týchto pravidlách OOU, sú najmä totožnosť a kontaktné údaje Nadácie KMS, účely spracúvania, právny základ spracúvania osobných údajov, kategórie dotknutých osobných údajov, oprávnené záujmy Nadácie KMS, príjemca alebo kategórie príjemcov osobných údajov, informácie o prenose osobných údajov do tretích krajín, doba uchovávania osobných údajov, oprávnení prevádzkovatelia, výpočet Vašich práv, možnosť obrátiť sa na Úrad na ochranu osobných údajov, zdroj spracúvaných osobných údajov, informácie, či a ako dochádza k automatizovanému rozhodovaniu a profilovaniu, informáciu o práve kedykoľvek svoj súhlas odvolať, informáciu o tom, či je poskytovanie osobných údajov zákonnou požiadavkou alebo zmluvnou požiadavkou alebo požiadavkou, ktorá je potrebná na uzavretie zmluvy, a o tom, či je dotknutá osoba povinná poskytnúť osobné údaje, ako aj o možných následkoch neposkytnutia osobných údajov, pred ďalším spracúvaním osobných údajov informácie o inom účele a ďalšie relevantné informácie, ak má Nadácia KMS v úmysle ďalej spracúvať osobné údaje na iný účel ako ten, na ktorý boli získané.

**Právo na prístup k osobným údajom**

Máte právo na potvrdenie, či osobné údaje sú alebo nie sú spracúvané a ak áno, máte právo na prístup k informáciám o účeloch spracúvania, kategóriách dotknutých osobných údajov, príjemcoch alebo kategóriách príjemcov, dobu uchovávania osobných údajov, informácie o Vašich právach, o práve podať sťažnosť Úradu pre ochranu osobných údajov, informácie o zdroji osobných údajov, informácie o tom, či dochádza k automatizovanému rozhodovaniu a profilovaniu, informácie a záruky v prípade prenosu osobných údajov do tretej krajiny alebo medzinárodnej organizácie. Máte právo na poskytnutie kópií spracúvaných osobných údajov. Žiadosť môžete podať **výlučne písomne** na korešpondenčnú adresu Nadácie KMS spolu **s úradne overeným podpisom** na predmetnej žiadosti. Vzor žiadosti sa nachádza na našej webovej stránke, event. Vám ju môžeme na požiadanie zaslať e-mailom.

**Právo na opravu**

Spracúvame Vaše neaktuálne, či nepresné osobné údaje? Zmenili ste napríklad meno alebo adresu bydliska? Informujte nás prosím, a my osobné údaje opravíme. Žiadosť môžete podať elektronicky na našu e-mailovú adresu Nadácie KMS alebo písomne listom zaslaným na korešpondenčnú adresu n Nadácie KMS. Vzor žiadosti sa nachádza na našej webovej stránke, event. Vám ju môžeme na požiadanie zaslať e-mailom. Povinnou **Prílohou takejto žiadosti musí byť obojstranná kópia dokladu totožnosti.**

**Právo na výmaz (právo byť zabudnutý)**

V niektorých zákonom stanovených prípadoch sme povinní Vaše osobné údaje na Váš pokyn vymazať. Každá takáto žiadosť však podlieha individuálnemu vyhodnoteniu, či sú splnené podmienky, pretože napríklad môžeme mať povinnosť, či oprávnený záujem, ak prevažuje na Vašimi záujmami, si osobné údaje máme právo ponechať.Žiadosť môžete podať elektronicky na našu e-mailovú adresu Nadácie KMS alebo písomne listom zaslaným na korešpondenčnú adresu Nadácie KMS. Vzor žiadosti sa nachádza na našej webovej stránke, event. Vám ju môžeme na požiadanie zaslať e-mailom.

**Právo na obmedzenie spracúvania**

Ak si prajete, aby sme Vaše osobné údaje spracúvali výhradne pre najnutnejšie zákonné dôvody alebo osobné údaje zablokovali.Žiadosť môžete podať elektronicky na našu e-mailovú adresu Nadácie KMS alebo písomne listom zaslaným na korešpondenčnú adresu Nadácie KMS. Vzor žiadosti sa nachádza na našej webovej stránke, event. Vám ju môžeme na požiadanie zaslať e-mailom.

**Právo na prenosnosť údajov**

Ak si prajete, aby sme poskytli Vaše osobné údaje inému prevádzkovateľovi, inej spoločnosti, odovzdáme Vaše osobné údaje v zodpovedajúcom formáte, ak nám v tom nebudú brániť žiadne technické, zákonné ani iné významné prekážky, Vami určenému subjektu, ak je to technicky možné a ak

* sa osobné údaje spracúvajú na základe Vášho súhlasu, alebo ak sa spracúvajú osobné údaje nevyhnutné na plnenie zmluvy a
* spracúvanie osobných údajov sa vykonáva automatizovanými prostriedkami, pričom toto právo nesmie mať nepriaznivé dôsledky na práva iných osôb.

V prípade, ak budete požadovať prenosnosť svojich osobných údajov, je potrebné poslať Vašu žiadosť **písomne** na adresu sídla Nadácie KMS spolu **s úradne overeným podpisom na predmetnej žiadosti.**

**Právo namietať spracúvanie osobných údajov na marketingové účely a účely našich oprávnených záujmov**

Ak by ste zistili alebo sa len domnievate, že spracúvanie osobných údajov vykonávame v rozpore s ochranou Vášho súkromného a osobného života alebo v rozpore s právnymi predpismi, obráťte sa prosím na nás a požiadajte nás o vysvetlenie, či odstránenie vzniknutého nevyhovujúceho stavu. Námietku môžete ďalej vzniesť aj priamo proti automatizovanému rozhodovaniu alebo ak sa takého spracúvanie vykonáva bez vášho súhlasu na účel oprávneného záujmu prevádzkovateľa.

Máte právo na to, aby sa na vás nevzťahovalo rozhodnutie, ktoré je založené výlučne na automatizovanom spracúvaní vašich osobných údajov vrátane profilovania a ktoré má právne účinky, ktoré sa jej týkajú alebo ju obdobne významne ovplyvňujú. Toto právo sa neuplatňuje, ak je rozhodnutie

* nevyhnutné na uzavretie zmluvy alebo plnenie zmluvy medzi vami a prevádzkovateľom,
* vykonané na základe osobitného predpisu alebo medzinárodnej zmluvy, ktorou je Slovenská republika viazaná, a v ktorých sú zároveň ustanovené aj vhodné opatrenia zaručujúce ochranu práv a oprávnených záujmov dotknutej osoby, alebo
* založené na výslovnom vašom súhlase so spracúvaním osobných údajov.

**Právo podať podnet alebo sťažnosť na Úrad na ochranu osobných údajov**

Môžete sa kedykoľvek obrátiť s Vašim podnetom, či sťažnosťou vo veci spracúvania osobných údajov na dozorný orgán, a to na Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27, Slovenská republika, IČO: 36 064 220, tel. č.: +421/2/3231 3220, webová stránka <https://dataprotection.gov.sk/uoou/>.

**Právo kedykoľvek odvolať súhlas na spracúvanie osobných údajov**

Súhlas (napr. poskytnutý na marketingové účely) môžete kedykoľvek odvolať, a to aj čiastočne, buď e-mailom na adrese Nadácie KMS alebo listom zaslaným na korešpondenčnú Nadácie KMS. Formulár na odvolanie súhlasu sa nachádza na našej webovej stránke, event. Vám ho môžeme na požiadanie zaslať e-mailom. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním.

Ak dotknutá osoba nemá spôsobilosť na právne úkony v plnom rozsahu, jej práva v zmysle nariadenia a zákona OOU môže uplatniť zákonný zástupca. Práva dotknutej osoby v zmysle nariadenia a zákona o ochrane osobných údajov, ktorá nežije, môže uplatniť blízka osoba.

Aby sme mohli vašu žiadosť vybaviť a z dôvodu **jednoznačnej identifikácie žiadateľa** ako dotknutej osoby, sme oprávnení požadovať ďalšie dodatočné informácie.

**Článok 6. Prenos osobných údajov do tretích krajín.**

Nadácia KMS **nezamýšľa** preniesť vaše osobné údaje do tretej krajiny alebo medzinárodnej organizácie.

**Článok 7. Používanie automatizovaného spracúvania vašich osobných údajov**

Nadácie KMS **nepoužíva** automatizované spracúvanie Vašich osobných údajov.

**Článok 8. UPLATNENIE PRÁV DOTKNUTEJ OSOBY**

Jednotlivé práva môžete uplatniť u našej spoločnosti a to e-mailom na adresu info@nadaciakia.sk alebo listom zaslaným na korešpondenčnú adresu **Nadácia Kia Motors Slovakia,** Sv. Jána Nepomuckého 1282/1, 01301 Teplička nad Váhom.

**Všetky oznámenia a vyjadrenia k Vami uplatneným právam poskytujeme bezplatne. Ak by však bola žiadosť zjavne nedôvodná alebo neprimeraná, najmä preto, že by sa opakovala, sme oprávnení si účtovať poplatok zohľadňujúci administratívne náklady spojené s poskytnutím požadovaných informácií vo výške 5,- EUR.**

**Za ako dlho môžem očakávať odpoveď**

Vyjadrenie a prípadne informácie o prijatých opatreniach Vám poskytneme čo najskôr, najneskôr však do jedného mesiaca. Lehotu sme oprávnení v prípade potreby a vzhľadom na zložitosť a počet žiadostí predĺžiť o dva mesiace. O predĺžení lehoty vrátane uvedenia dôvodu Vás budeme informovať.

**Článok 9. Zmena Pravidiel ochrany osobných údajov**

Tieto Pravidlá ochrany osobných údajov môžeme niekedy zmeniť alebo doplniť. Taká zmena alebo doplnenie sa nijakým spôsobom bez Vášho výslovného súhlasu nedotkne Vašich práv, ktoré Vám vyplývajú z príslušných všeobecne záväzných právnych predpisov o ochrane osobných údajov. Odporúčame Vám, aby ste pravidelne navštívili našu webstránku a oboznámili sa s aktuálnou verziou týchto Pravidiel ochrany osobných údajov, avšak na podstatné zmeny Vás môžeme výraznejšie upozorniť, prípadne aj emailom.

**Článok 10. Nadácia KMS ako spoločný prevádzkovateľ**

Spoločnosť **Kia Motors Slovakia s.r.o.**, so sídlom Sv. Jána Nepomuckého 1282/1, Teplička nad Váhom 013 01, IČO: 35 876 832 zapísaná v Obchodnom registri Okresného súdu Žilina, oddiel: Sro, vložka č.: 15074/L („KMS“), ako zakladateľ Nadácie KMS spracúva niektoré osobné údaje žiadateľov o poskytnutie grantov, prijímateľov grantov a iných osôb podieľajúcich sa na realizácii grantu, a to za účelom propagácie Nadácie KMS, jej činnosti a značky KMS. KMS za týmto účelom spracúva meno, priezvisko, adresu a obrazové a zvukovo-obrazové záznamy, na ktorých sú dotknuté osoby zachytené. KMS a Nadácia KMS určili pre dotknuté osoby nasledovné kontaktné miesto: info@nadaciakia.sk, avšak dotknuté osoby sa môžu so svojimi žiadosťami obrátiť aj priamo na KMS.

**Článok 11. Prehľad vybraných právnych predpisov upravujúcich problematiku osobných údajov**

**Európsky rámec:**

* Charta základných práv EURÓPSKEJ ÚNIE
* Nariadenie Európskeho parlamentu a Rady EÚ 2016/679 z 27. apríla 2016 o ochrane fyzických osôb pri spracovaní osobných údajov a o voľnom pohybe týchto údajov, ktorým sa zrušuje smernica 95/46 / ES (všeobecné nariadenie o ochrane osobných údajov, GDPR)

**Národná legislatíva:**

* Ústava Slovenskej republiky (publikovaná pod č. 460/1992 Zb.)
* zákon č. 18/2018 Z. z. o ochrane osobných údajov a o doplnení niektorých zákonov

**Článok 12. Ako nás môžete kontaktovať?**

V prípade akéhokoľvek dotazu ku spracovaniu vašich osobných údajov či uplatnenia vyššie uvedených práv sa môžete obrátiť na Nadáciu KMS

* písomne na adrese: Nadácia Kia Motors Slovakia,Sv. Jána Nepomuckého 1282/1, 01301 Teplička nad Váhom,
* na tel. č.: +421 911 146 001, +421904 970 100 (kontaktná osoba: **Lucia Hurajová a Michaela Shahbazi),**
* e-mailovej adrese: info@nadaciakia.sk
* na webe: <http://www.nadaciakia.sk/>

AKTUALIZOVANÉ: dňa 25.05.2018